CELEX: 62010TN0507R(01)
Language: et
Date: 2011-03-05 00:00:00
Title: Kohtuasja T-507/10 puudutava teate muudatus Euroopa Liidu Teatajas ( ELT C 13, 15.1.2011, lk 28 )

5.3.2011   
            
            
               ET
            
            
               Euroopa Liidu Teataja
            
            
               C 72/38
            
         Kohtuasja T-507/10 puudutava teate muudatus Euroopa Liidu Teatajas
   (
         Euroopa Liidu Teataja C 13, 15. jaanuar 2011, lk 28
      )
   2011/C 72/61
   Muudetud teade kohtuasja T-507/10: Uspaskich versus parlament kohta on Euroopa Liidu Teatajas järgmine:
   
      28. oktoobril 2010 esitatud hagi — Viktor Uspaskich versus Euroopa Parlament
      (Kohtuasi T-507/10)
      2011/C 72/61
      Kohtumenetluse keel: leedu
      
         Pooled
      
      
         Hageja: Viktor Uspaskich (Kėdainiai, Leedu) (esindaja: advokaat Vytautas Sviderskis)
      
         Kostja: Euroopa Parlament
      
         Hageja nõuded
      
      
                  —
               
               
                  tühistada Euroopa Parlamendi 7. septembri 2010. aasta otsus nr P7_TA(2010)0296 Viktor Uspaskichi puutumatuse äravõtmise taotluse kohta;
               
            
                  —
               
               
                  mõista kostjalt välja 10 000 euro suurune summa tekitatud mittevaralise kahju eest;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hageja esitab oma hagi põhjenduseks neli väidet.
      Esiteks väidab hageja, et kostja rikkus menetluses 2009/2147 (IMM) hageja kaitseõigusi ja hea halduse põhimõtet. Euroopa Parlament keeldus hagejat ära kuulamast tema puutumatuse äravõtmise menetluses nii õiguskomisjonis kui ka täiskogu istungil. Kostja ei võtnud arvesse enamusi hageja argumentidest ning ei vastanud neist ühelegi.
      Teiseks võttis Euroopa Parlament vaidlustatud otsuse vastu valel õiguslikul alusel ning rikkus Euroopa Liidu privileegide ja immuniteetide protokolli artikli 9 esimese lõigu punkti a, kuna tugineti Leedu põhiseaduse artikli 62 esimese ja teise lõigu valele tõlgendusele. Hageja viitab Üldkohtu 19. märtsi 2010. aasta otsusele kohtuasjas T-42/06: Gollnisch vs. parlament, milles Üldkohus leidis, et Euroopa Parlament oli toime pannud analoogilise rikkumise.
      Kolmandaks ei järginud kostja fumus persecutionis põhimõtet ning tegi selle analüüsimisel ilmse hindamisvea. Kostja ei pööranud mingit tähelepanu oma varasematele fumus persecutionis põhimõtet puudutavatele otsustele. Pealegi ei võtnud Euroopa Parlament arvesse asjaolu, et kriminaalvastusele võtmise otsuse tegemise ajal ei olnud poliitjuht vastutav halduse tehtud vigade eest ning et eeluurimismaterjalid avaldati.
      Neljandaks rikkus kostja hageja õigust esitada puutumatuse kaitsmise taotlus vastavalt Euroopa Parlamendi kodukorra artikli 6 lõikele 3. Kostja keeldus hageja taotlust puutumatuse kaitsmise kohta läbi vaatamast, kuna meede, mis nõuab temalt 436 000 euro suuruse tagatise maksmist, on ebaproportsionaalne võrreldes talle süüks pandava kriminaalteo eest ettenähtud maksimaalse trahviga.